b'\n_START_ARTICLE_\nBernd Lange\n_START_SECTION_\nBiografija\n_START_PARAGRAPH_\nU\xc5\xbeaugo ir lank\xc4\x97 mokykl\xc4\x85 Varel mieste, \xc5\xbdemutin\xc4\x97je Saksonijoje. 1974 m. u\xc5\xbebaig\xc4\x97 Grafo-Antono-Giunterio gimnazij\xc4\x85 Oldenburge. 1981 m. Getingeno universitete baig\xc4\x97 Evangelik\xc5\xb3 teologijos ir politologijos studijas. 1980 m. i\xc5\xa1laik\xc4\x97 kvalifikacin\xc4\xaf teologijos egzamin\xc4\x85, 1981 m. \xe2\x80\x93 pedagogikos valstybin\xc4\xaf egzamin\xc4\x85. 1979 m. dar b\xc5\xabdamas studentu \xc4\xafsira\xc5\xa1\xc4\x97 \xc4\xaf profesin\xc4\x99 s\xc4\x85jung\xc4\x85. 1978\xe2\x80\x931980 student\xc5\xb3 parlamento pirmininkas Getingeno universitete. 1980\xe2\x80\x931981 ASTA (student\xc5\xb3 komiteto) pirmininkas taip pat Getingeno universitete. Nuo 1983 m. iki 1994 m. Burgdorfo gimnazijos mokytojas. 2005\xe2\x80\x932009 m. \xe2\x80\x9eEkonomijos ir Europos\xe2\x80\x9c skyriaus vadovas \xc5\xbdemutin\xc4\x97s Saksonijos, Bremeno ir Saksonijos-Anhalto DGB (Vokietijos profesin\xc4\x97 s\xc4\x85junga) grup\xc4\x97je. Ten buvo atsakingas u\xc5\xbe ekonomin\xc4\x99 ir strukt\xc5\xabrin\xc4\x99 politik\xc4\x85 \xc5\xbdemutin\xc4\x97je Saksonijoje ir u\xc5\xbe Europos S\xc4\x85jungos strukt\xc5\xabrin\xc4\x97s paramos \xc4\xafgyvendinim\xc4\x85. Kartu su kitais \xc5\xbdemutin\xc4\x97s Saksonijos regiono partneriais: OPZZ Did\xc5\xbeiaja Lenkija (Lenkijos regionas), Solidarno\xc5\x9b\xc4\x87 Did\xc5\xbeiaja Lenkija, CFDT Auk\xc5\xa1tutine Normandija ir UGT Andal\xc5\xabzija suk\xc5\xabr\xc4\x97 regionin\xc4\xaf profesini\xc5\xb3 s\xc4\x85jung\xc5\xb3 tinkl\xc4\x85 (Union-Regio-Net)._NEWLINE_Nuo 2000 m. \xe2\x80\x9eAutomobiliai ir visuomen\xc4\x97\xe2\x80\x9c forumo  pirmininkas (kartu su Malcolm Harbour). Nuo 2010 m. forumo pirmininkas._NEWLINE__NEWLINE_Berndas Lang\xc4\x97 yra \xc5\xa1i\xc5\xb3 organizacij\xc5\xb3 narys: Europos S\xc4\x85junga, IG Metall (Vokietijos metalo darbuotoj\xc5\xb3 pramon\xc4\x97s s\xc4\x85junga), AWO (Vokietijos darbuotoj\xc5\xb3 gerov\xc4\x97s organizacija), ACE (the Auto Club Europa), DLRG, VVV, Kult\xc5\xabros ir politikos forumas, Hanomag IG, 4N-For Nature, Vokietijos vaik\xc5\xb3 teisi\xc5\xb3 apsaugos federacija._NEWLINE__NEWLINE_Berdas Lang\xc4\x97 yra ved\xc4\x99s, turi dukr\xc4\x85 ir vien\xc4\x85 \xc4\xafvaikint\xc4\x85 sun\xc5\xb3. Su \xc5\xa1eima jis gyvena Burgdorfe (prie Hanoverio).\n_START_SECTION_\nPolitin\xc4\x97 veikla\n_START_PARAGRAPH_\n1974 m. kaip studentas SPD partijoje; 1983\xe2\x80\x931984 dirbo SPD jaunimo (JUSO) sekretoriate Hanoveryje; nuo 1986-\xc5\xb3 SPD Hanoverio regiono sekretoriate; nuo 1992 m. Burgdorfo SPD sekretorius; mokslinio forumo \xc4\xafk\xc5\xabr\xc4\x97jas ir daugel\xc4\xaf met\xc5\xb3 buvo Hanoverio grup\xc4\x97s "Ba\xc5\xbeny\xc4\x8dia ir SPD" vadyboje. Nuo 1994 m. iki 2004 m. EP SPD/SPE frakcijos narys, nuo 2009 m. EP Socialist\xc5\xb3 ir demokrat\xc5\xb3 pa\xc5\xbeangiojo aljanso frakcijos narys. Pirmais naryst\xc4\x97s EP metais dirbo tokiose srityse kaip automobili\xc5\xb3 pramon\xc4\x97s ateitis, automobiliai ir gamta, pramon\xc4\x97s, gamtos ir mokslini\xc5\xb3 tyrim\xc5\xb3 politika, \xc5\xbdemutin\xc4\x97 Saksonija ir ES. Europos Parlamente Berndas Lang\xc4\x97 buvo Aplinkos, visuomen\xc4\x97s sveikatos ir vartotoj\xc5\xb3 apsaugos politikos komiteto narys bei Pramon\xc4\x97s, u\xc5\xbesienio prekybos, mokslini\xc5\xb3 tyrim\xc5\xb3 ir energetikos komiteto pirmininko pavaduotojas. Po 2009 m. EP rinkim\xc5\xb3 \xe2\x80\x93 Tarptautin\xc4\x97s prekybos (INTA) komiteto narys ir Pramon\xc4\x97s mokslini\xc5\xb3 tyrim\xc5\xb3 ir energetikos (ITRE) komiteto pavaduojantysis narys. Jis taip pat yra Delegacijos ry\xc5\xa1iams su Piet\xc5\xb3 Afrika narys. Dalyvavo daugiau nei 30 Europos Parlamento taikinimo komitetuose tarp EP ir Tarybos, leid\xc5\xbeiant istatymus, daugelyje i\xc5\xa1 j\xc5\xb3 buvo Parlamento pos\xc4\x97d\xc5\xbei\xc5\xb3 ved\xc4\x97jas._NEWLINE_2010 m. bir\xc5\xbeelio 15 d. Lange buvo i\xc5\xa1rinktas Europos pramon\xc4\x97s politikos prane\xc5\xa1\xc4\x97ju .\n_START_SECTION_\nApdovanojimai\n_START_PARAGRAPH_\n1999 m. vasario 24 d. Berndas Lang\xc4\x97 buvo apdovanotas brit\xc5\xb3 Automobili\xc5\xb3 Asociacijos AA-Award 1998 premija u\xc5\xbe dalyvavim\xc4\x85 europos i\xc5\xa1metam\xc5\xb3 duj\xc5\xb3 istatym\xc5\xb3 leidime, oro kokyb\xc4\x97s gerinimui._NEWLINE_Valstybinis apdovanojimas u\xc5\xbe nuopelnus Vokietijai, 2001.'